
# Informasjonskampanjen Bare spør! Forslag til sitater

**Budskap i kampanjen** *« En god samtale gir god og sikker behandling»*

**Tiltak**:For å skape synlighet og oppmerksomhet om budskapet i informasjonskampanjen Bare spør! anbefales det å identifiseres toneangivende klinkere som kan gå foran som gode eksempler. Klinikere kan avbildes og portrettene kan følges av sitater, som eksempelet under. Sitatene skal oppmuntre pasienter til å stille spørsmål og snakke om sine bekymringer med legen / helsearbeideren.



For å få til effektiv og god kommunikasjon bør helsearbeidere trene på de gode spørsmålene, på å lytte til hva pasienten og pårørende egentlig sier og på å strukturere samtalen. Hensikten med dette tiltaket er å inspirere og motivere helsearbeidere og påvirke deres holdninger til pasientkommunikasjon. Konseptet er testet ut av Dansk selskab for patientsikkerhed (se <http://hejsundhedsvaesen.dk>) .

Bilder og sitater bør brukes i interne og eksterne informasjonskanaler under informasjonskampanjen, for at flest mulig skal se budskapet.

Det beste er om klinikerne selv sier noe om hva som er viktig for dem i kommunikasjonen med pasienten. Men de kan også velge det sitatet de liker best fra listen under.

**Forslag på sitater:**

***Det er viktig at du spør oss hvis noe er uklart. Slik kan du bidra til å redusere risiko for feil og misforståelser.***

***Helsepersonell kan medisin. Du er ekspert på deg. Si fra hva som er viktig for deg.***

**Spør oss. En god samtale gir god og sikker behandling.**

***Er noe uklart? Bare spør oss. Vi jobber for deg.***

***Skriv ned spørsmålene dine hvis det er noe du er usikker på eller bekymret for - og spør til du får svar.***

***Ta gjerne med en pårørende til samtaler på sykehuset. Fire ører hører bedre enn to.***

***Det er ikke alt du finner på Google om helse og sykdom som er riktig. Hvis du er i tvil, spør din lege eller sykepleier om råd.***

***Du kan bidra til å forebygge feil ved å gjøre deg kjent med dine medisiner og hvordan de skal brukes. Det er viktig for din egen sikkerhet at du stiller spørsmål hvis det er noe du lurer på.***

***Skriv ned spørsmålene dine. Insister på å få et svar du forstår.***

***Skriv gjerne ned spørsmålene dine, enten hjemme eller mens du er på sykehuset. Så er du sikker på å få svar på alt.***

***Spør ALLTID en gang til, hvis du ikke forstår hva legen eller sykepleieren sier.***

***Still oss gjerne spørsmål. Gode svar vil styrke din mulighet til å medvirke i egen behandling og redusere risiko for feil og misforståelser.***

***Ingen spørsmål er dumme - det handler om din behandling og din helse.***

***Ikke vær redd for å spørre, hvis det er noe du ikke forstår.***

***Spør om hva det du ikke forstår. Kunnskap gir trygghet.***

***Spør oss gjerne om neste steg i behandlingen og hvem som er ansvarlig.***

